АҞӘА, мшаԥымза 11— Sputnik. Каракас имҩаԥысыз аҿагыларатә марш аан 60-ҩык рҟынӡа ауаа ахәрақәа роуит. Абри атәы аанацҳауеит РИА Новости, агазеҭ Nacional ахь азхьарԥш ҟаҵо.
Еиҳарак ааха роуит аполициаа рхы иадырхәаз агаз аҟынтәи. Аҿагыларатә марш аан иааныркылеит 18-ҩык аоппозиционерцәа.
Аҵыхәтәантәи амчыбжь иалагӡаны уажәы ԥшьынтәуп аоппозициатә мчрақәа аҿагыларатә акциақәа мҩаԥыргоижьҭеи. Урҭ дҵаны иҟарҵоит Аӡбарҭа хада аоппозициатә Парламент азинқәа ахьаркьаҿыз аԥыхтәуп ҳәа.